হ্যারি পটার অ্যান্ড দ্য ডেথলি হ্যালোস
অঙ্কুর প্রকাশনী "হ্যারি পটার" সিরিজের বইগুলোকে বাংলাদেশে বাংলা ভাষায় প্রকাশ করেছে। এই ধারাবাহিকতায় সিরিজের অন্যান্য বইগুলোর মত সপ্তম ও সর্বশেষ বই "হ্যারি পটার অ্যান্ড দ্য ডেথলি হ্যালোস" এর বাংলা সংস্করণ ২০১০ সালের ফেব্রুয়ারি মাসে অঙ্কুর সর্বপ্রথম বাংলাদেশে প্রকাশ করে। মহসীন হাবিব বইটি বাংলা ভাষায় অনুবাদ করেছেন। বইটির টাইটেল হিসেবে এর মূল ইংরেজি নাম "হ্যারি পটার অ্যান্ড দ্য ডেথলি হ্যালোস" অপরিবর্তিত রাখা হয়েছে। বইটিতে মোট ৬৫৬ পৃষ্ঠা রয়েছে।
হ্যারি পটার
"হ্যারি পটার" সিরিজের মাধ্যমে "উইজার্ড রক" আন্দোলনের সূত্রপাত হয়েছে, যেখানে বিভিন্ন সঙ্গীত দল প্রতিষ্ঠিত হয়েছে যারা হ্যারি পটারের নাম, চিত্র এবং গানের কথায় পটার সম্পর্কিত বিভিন্ন বিষয়াদি ব্যবহার করেছে। উদাহরন হচ্ছে "হ্যারি এন্ড দ্য পটারস" এবং "দ্য ক্রুসিয়েটাস কার্স" প্রভৃতি ব্যান্ডদল।